William Allen (kardinal)

William Allen (født 1532 i Rossall Hall nær Fleetwood i Lancashire i England, død 16. oktober 1594 i Roma) var en engelsk teolog og kardinal. 


== Liv og virke ==


=== Bakgrunn ===
William Allen studerte først i Oxford og sluttet seg etter adskillig vakling til katolisismen, hvoretter han gjorde dens gjeninnføring i England til sin livsoppgave. I 1561 avsluttet han sine teologiske studier ved universitetet i Louvain og returnerte i 1562 til England, der han holdt seg i skjul på det ene gjemmested etter det andre og over alt egget sine meningsfrender til urokkelig å holde fast på den gamle tro. 


=== Prest ===
I 1565 forlot Allen England for godt. Han ble presteviet i Malines og dro i 1567 til Roma, der han ivrig gikk inn for opprettelsen av et presteseminar for katolsksinnede engelske studerende, først pestekandidater ment for senere innslusing til og virke i hjemlandet, så dessuten lekfolk. Et slikt college - Collège des Anglais - grunnla han i 1568 ved universitetet i Douai i Flandern, der han i 1570 ble professor i teologi. Det nederlandske opprør gjorde snart Douai usikkert, og i 1578 ble de der studerende engelskmenn fordrevet derfra. I England er Ushaw College og St Edmund's College (i Ware) utgått fra dette Collège des Anglais. 
I Roma, dit fader Allen ble kalt i 1579 for å ordne Collegium Anglorum, lyktes det ham å få pave Gregor XIII til å overlate dets ledelse til jesuittene, likesom han også kraftig støttet opp om den jesuittmisjon som i 1580 begynte i England. Allen sendte blant andre jesuittene Robert Persons og Edmund Campion på misjonsferd til England. Selv ledet han det helle fra det europeiske fastland. Det nye engelske presteseminar som var blitt grunnlagt i Rheims i Frankrike ble frem til 1585 ledet av fader Allen, og ble meget sentralt i det katolske arbeide i England, som i 1580-årene fikk en stadig mer politisk karakter. Men også Douai-Rheims-Bibelen ble til på Allens befaling, med den nytestamentlige del trykket i 1582. Allen intrigerte med Maria Stuart, guiserne og de i England virkende jesuittmisjonærene.


=== Kardinal ===
Han ble i 1587 av pave Sixtus V opphøyet til kardinal for å etter Filip II av Spanias forventede seier kunne overta som erkebiskop av Canterbury og lede det katolske restaurasjonsarbeide. Den spanske konge gjorde ham til erkebiskop av Mechelen.
Den spanske armadas nederlag gjorde slutt på disse planer, og kardinal William Allen tillbrakte i tilbaketrukkenhet, nesten i armod, sine gjenstående dager i det engelske kolleg i Roma. Under pave Gregor XIV ble William Allen gjort til bibliotekar for Vatikanbiblioteket og dessuten til medlem av revisjonskommisjonen for Vulgata.
Allens politiske planer mislyktes fullstendig, men ved grunnleggingen av kollegiene i Douai, Reims og Roma gav han den engelske katolisismen holdepunkter som reddet den fra helt å bli utslettet. 
Hans litterære arbeider består for det meste av religiøst politiske stridsskrifter, som for eksempel Apology for the two english colleges (1581). I de under hans navn utgitte, meget heftige smedeskrifter mot dronning Elisabeth, som ble spredt innen den spanske armadas angrep, skal Allen personlig ha hatt ringe direkte andel.


== Verker ==
En oversikt over Allens verker er i Joseph Gillows Biographical Dictionary of the English Catholics. Her en liste over trykte publikasjoner:

Certain Brief Reasons concerning the Catholick Faith (Douay, 1564)
A Defense and Declaration of the Catholike Churches Doctrine touching Purgatory, and Prayers of the Soules Departed (Antwerp, 1565), re-edited in 1886
A Treatise made in defence of the Lawful Power and Authoritie of the Preesthoode to remitte sinnes &c. (1578)
De Sacramentis (Antwerp, 1565; Douay, 1603)
An Apology for the English Seminaries (1581)
Apologia Martyrum (1583)
Martyrium R. P. Edmundi Campiani, S. J. (1583)
An Answer to the Libel of English Justice (Mons, 1584)
The Copie of a Letter written by M. Doctor Allen concerning the Yeelding up of the Citie of Daventrie, unto his Catholike Majestie, by Sir William Stanley Knight (Antwerp, 1587), reprinted by the Chetham Society, 1851
An Admonition to the Nobility and People of England and Ireland, concerning the present Warres made for the Execution of his Holines Sentence, by the highe and mightie Kinge Catholike of Spain, by the Cardinal of Englande (1588)
A Declaration of the sentence and deposition of Elizabeth, the usurper and pretended Queene of England (1588; reprinted London, 1842).


== Referanser ==


== Litteratur ==
Bossy, John: The English Catholic Community, 1570-1850 (Darton, Longman and Todd, 1975).
Carrafiello, Michael L.: "English Catholicism and the Jesuit mission of 1580–1581." The Historical Journal 37.4 (1994): 761-774.
Duffy, Eamon:  "Allen, William (1532–1594)", Oxford Dictionary of National Biography (Oxford University Press, 2004; online edn, Oct 2008) accessed 18 Aug 2017 doi:10.1093/ref:odnb/391.
Duffy, Eamon: "William, Cardinal Allen, 1532–1594." British Catholic History 22.3 (1995): 265-290.
Tarrago, Rafael E. "Bloody Bess: The Persecution of Catholics in Elizabethan England." Logos: A Journal of Catholic Thought and Culture 7.1 (2004): 117-133.


=== Eldre studier ===
Thomas Francis Knox: Letters and Memorials of Cardinal Allen (London, 1882).
Thomas Francis Knox: First and Second Diaries of the English College, Douay: Historical Introduction (London, 1877).
Alphons Bellesheim: Wilhelm Cardinal Allen und die englischen Seminare auf dem Festlande (Mainz, 1885)
First and Second Diaries of the English College, Douai (London, 1878).
Ethelred Taunton: History of the Jesuits in England (London, 1901).


=== Oppslagsverker ===
(de) Friedrich Wilhelm Bautz: «Allen, William» i Biographisch-Bibliographisches Kirchenlexikon (BBKL). Bind 1, Hamm 1975, sp. 120–121.
Allen, William i Nordisk familjebok (2. utgave, 1904)